2016.gada Noteikumi Nr.\_\_\_\_

Rīgā (prot. Nr.\_\_\_ \_\_.§)

**Darbības programmas "Izaugsme un nodarbinātība" 8.5.3. specifiskā atbalsta mērķa "Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi" īstenošanas noteikumi**

Izdoti saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu

**I. Vispārīgie jautājumi**

1. Noteikumi nosaka:
	1. kārtību, kādā īsteno darbības programmas "Izaugsme un nodarbinātība" prioritārā virziena "Izglītība, prasmes un mūžizglītība" 8.5.3. specifiskā atbalsta mērķi "Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi" (turpmāk – specifiskais atbalsts);
	2. specifiskā atbalsta mērķi;
	3. specifiskajam atbalstam pieejamo finansējumu;
	4. prasības Eiropas Sociālā fonda projekta (turpmāk – projekts) iesniedzējam un projekta sadarbības partneriem;
	5. atbalstāmo darbību un izmaksu attiecināmības nosacījumus;
	6. vienkāršoto izmaksu piemērošanas nosacījumus un kārtību;
	7. vienošanās par projekta īstenošanu vienpusēja uzteikuma nosacījumus.
2. Specifiskā atbalsta mērķis ir nodrošināt izglītības iestāžu, kas īsteno sākotnējās profesionālās izglītības, kā arī profesionālās tālākizglītības un profesionālās ievirzes izglītības programmas, efektīvu pārvaldību un iesaistītā personāla profesionālās kompetences pilnveidi.
3. Specifiskā atbalsta mērķa grupa ir izglītības iestāžu, kas īsteno sākotnējās profesionālās izglītības, kā arī profesionālās tālākizglītības un profesionālās ievirzes izglītības programmas, pedagogi, prakses vadītāji, darba vidē balstītu mācību vadītāji, amata meistari, nozaru pārstāvji, direktori, to vietnieki un citi administrācijas pārstāvji. Specifiskā atbalsta mērķa grupa šo noteikumu 19.2. apakšpunktā minētajā atbalstāmajā darbībā var piedalīties ne vairāk kā divas reizes specifiskā atbalsta ietvaros.
4. Specifiskā atbalsta mērķi sasniedz, īstenojot šo noteikumu 19. punktā minētās atbalstāmās darbības un līdz 2022. gada 31. decembrim sasniedzot šādus uzraudzības rādītājus:
	1. iznākuma rādītāju – nodarbinātas personas, kas saņēmušas Eiropas Sociālā fonda atbalstu mācībām (pedagogi, administrācija, prakses vadītāji, amata meistari, nozares pārstāvji) – 5 775, tai skaitā līdz 2018. gada 31. decembrim – 860;
	2. rezultāta rādītāju – kvalifikāciju ieguvušo personu skaits pēc dalības Eiropas Sociālā fonda mācībās profesionālās kompetences pilnveidei (pedagogi, administratori, prakses vadītāji, amata meistari un nozares pārstāvji, kas pilnveidojuši profesionālo kompetenci) – 4 428, tai skaitā līdz 2018. gada 31. decembrim – 860;
	3. finanšu rādītāju – līdz 2018. gada 31. decembrim sertificēti izdevumi 973 514 *euro* apmērā.
5. Specifisko atbalsta mērķi īsteno ierobežotas projektu iesniegumu atlases veidā. Specifisko atbalstu īsteno vienā projektu iesniegumu atlases kārtā par visu specifiskajam atbalstam pieejamo finansējumu.
6. Specifiskā atbalsta ietvaros atbildīgās iestādes funkcijas pilda Izglītības un zinātnes ministrija (turpmāk – atbildīgā iestāde).
7. Specifiskā atbalsta plānotais kopējais attiecināmais finansējums ir 6 490 095 *euro*, tai skaitā Eiropas Sociālā fonda finansējums 5 516 580 *euro* un valsts budžeta līdzfinansējums 973 515 *euro*.
8. Pieejamais kopējais attiecināmais finansējums vienošanās par projekta īstenošanu slēgšanai, paredzot iznākuma rādītāju un rezultāta rādītāju proporcionāli pieejamajam finansējumam un vienlaikus nodrošinot šo noteikumu 4.1. un 4.2.apakšpunktā noteikto starpposma vērtību, ir 6 086 507 *euro*, tai skaitā Eiropas Sociālā fonda finansējums 5 173 530 *euro*, snieguma rezerve 403 588 *euro* un valsts budžeta līdzfinansējums 912 977 *euro*.
9. Specifiskā atbalsta projekta maksimālā attiecināmo izmaksu kopsumma ir 6 086 507 *euro*. No 2019.gada 1.janvāra atbildīgā iestāde pēc Eiropas Komisijas lēmuma var ierosināt palielināt specifiskā atbalsta projektā noteikto attiecināmo izmaksu kopsummu līdz 6 490 095 *euro*, ievērojot šo noteikumu 4.1. un 4.2.apakšpunktā minēto finansēšanas avotu proporcionālo sadalījumu.
10. Maksimālais attiecināmais Eiropas Sociālā fonda finansējuma apmērs nepārsniedz 85 procentus no kopējā projekta attiecināmā finansējuma.
11. Specifiskā atbalsta ietvaros izmaksas ir attiecināmas, ja tās atbilst šajos noteikumos minētajām izmaksu pozīcijām, un tās ir radušās, sākot ar šo noteikumu spēkā stāšanās dienu.Projekta ietvaros ir atbalstāma vides prasību integrācija preču un pakalpojumu iepirkumos (zaļais publiskais iepirkums).
12. **Prasības projekta iesniedzējam un sadarbības partneriem**
13. Projekta iesniedzējs specifiskā atbalsta ietvaros ir valsts pārvaldes iestāde, kas ir atbildīga par pedagogu profesionālās pilnveides koordinēšanu un īstenošanu – Valsts izglītības satura centrs, kas pēc tam, kad ar sadarbības iestādi ir noslēgta vienošanās par projekta īstenošanu, ir arī Eiropas Sociālā fonda finansējuma saņēmējs (turpmāk – finansējuma saņēmējs).

13. Projekta iesniedzējs sagatavo un uzaicinājumā noteiktajā termiņā iesniedz projekta iesniegumu sadarbības iestādē saskaņā ar projekta iesnieguma atlases nolikuma prasībām.

14. Projekta iesniegumā projekta iesniedzējs iekļauj informāciju par projekta iekšējo vadības un kontroles sistēmu, lai nodrošinātu sekmīgu projekta īstenošanu, mērķu sasniegšanu un projektam piešķirto līdzekļu lietderīgu un efektīvu izlietošanu, tai skaitā paredzot sadarbības regulējumu ar šo noteikumu 15. punktā minētajiem sadarbības partneriem, kā arī aprakstot, kādas darbības un uzraudzības instrumenti ir plānoti vai ieviesti projekta iesniedzēja iestādē šādos procesos:

14.1. finanšu līdzekļu plūsmas plānošanā un kontrolē, to uzskaites nodalīšanā katrā sadarbības partnera grāmatvedības uzskaitē un finanšu pārskatu ticamības nodrošināšanā;

14.2. iepirkumu organizēšanā un sadarbības partneru dalībā to veikšanā;

14.3. projekta maksājumu pieprasījumu un projekta grozījumu sagatavošanā un iesniegšanā, tai skaitā datu pilnīguma un atbilstības pārbaudē;

14.4. informācijas, dokumentu un atskaišu apritē;

14.5. projekta saturiskās vadības un uzraudzības procesu caurskatāmībā.

15. Finansējuma saņēmējs projektu īsteno sadarbībā ar šādiem sadarbības partneriem:

15.1 izglītības iestādēm, kas īsteno sākotnējās profesionālās izglītības programmas, šo noteikumu 19.1. un 19.2. apakšpunktā minēto atbalstāmo darbību īstenošanā;

15.2. Izglītības kvalitātes valsts dienestu šo noteikumu 19.4. apakšpunktā minēto atbalstāmo darbību īstenošanā.

16. Finansējuma saņēmējam ir pienākums projekta iesniegumā pamatotšo noteikumu 15.1. un 15.2. apakšpunktā minēto sadarbības partneru izvēli, norādot konkrēto sadarbības partneru iesaistes mehānismu, nepieciešamību un to kompetences atbilstību plānotajām atbalstāmajām darbībām, kā arī ar katru sadarbības partneri noslēgt sadarbības līgumu par sadarbību atbalstāmo darbību īstenošanā. Sadarbības līgumā iekļauj informāciju saskaņā ar normatīvo aktu par kārtību, kādā Eiropas Savienības struktūrfondu un Kohēzijas fondu vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020. gada plānošanas periodā, kā arī vismaz šādus nosacījumus:

16.1. kārtību, kādā no sadarbības partnera atgūst neatbilstoši veiktos izdevumus;

16.2. maksājumu veikšanas kārtību šo noteikumu 19. punktā minēto atbalstāmo darbību īstenošanai un attiecināmo tiešo un netiešo izmaksu segšanai;

16.3. sadarbības partnera īstenojamās atbalstāmās darbības un to apjomu;

16.4. pārskatu un citu informācijas iesniegšanas kārtību un termiņus.

17.  Finansējuma saņēmējs pirms sadarbības līguma ar sadarbības partneriem noslēgšanas attiecīgo sadarbības līguma projektu saskaņo ar Izglītības un zinātnes ministriju.

18 . Finansējuma saņēmējs ir atbildīgs par sadarbības partnera pienākumu izpildi projekta īstenošanā un sadarbības partnera īstenotajām funkcijām projektā, tai skaitā novēršot dubultā finansējuma risku.

1. **Atbalstāmās darbības un izmaksas**

19. Specifiskā atbalsta ietvaros ir atbalstāmas šādas darbības:

19.1. atbalsta pasākumi izglītības iestāžu, kas īsteno sākotnējās profesionālās izglītības, kā arī profesionālās tālākizglītības un profesionālās ievirzes izglītības programmas, efektīvas pārvaldības principu īstenošanai:

19.1.1. atbalsts izglītības iestāžu, kas īsteno sākotnējās profesionālās izglītības, kā arī profesionālās tālākizglītības un profesionālās ievirzes izglītības programmas, attīstības stratēģiju pilnveidei un ar to saistīto cilvēkresursu attīstības plānu izstrādei vai pilnveidei;

19.1.2. izglītības iestāžu, kas īsteno sākotnējās profesionālās izglītības, kā arī profesionālās tālākizglītības un profesionālās ievirzes izglītības programmas, direktoru, to vietnieku un citu administrācijas pārstāvju, un Konventa pārstāvju profesionālās pilnveides pasākumiem, tajā skaitā cilvēkresursu un stratēģiskajai plānošanai, pieaugušo izglītībai, sadarbības ar darba devējiem veicināšanai, administratīvo un vadības kompetenču pilnveidei un digitālajai pratībai;

19.2. profesionālajā izglītībā iesaistīto pedagogu, prakses vadītāju un amata meistaru, darba vidē balstīto mācību vadītāju un administrācijas pārstāvju vispārējo pamatprasmju un profesionālo prasmju pilnveidei, tajā skaitā pedagoģiskās kompetences attīstīšanai;

19.3. atbalsta pasākumi mentoringa procesam, nodrošinot profesionālajā izglītībā iesaistīto pedagogu, iestāžu direktoru, to vietnieku un citu administrācijas pārstāvju, prakses vadītāju, darba vidē balstītu mācību vadītāju un amata meistaru profesionālo pilnveidi stažēšanās pasākumos uzņēmumos un organizācijās Latvijā un citās Eiropas Savienības dalībvalstīs, kā arī jauno pedagogu pedagoģijas un vadības prasmju praktiskajai izmantošanai;

19.4. atbalsta pasākumi nozaru pārstāvjiem kapacitātes celšanai profesionālās izglītības kvalitātes novērtēšanā un eksaminācijā;

19.5. projekta vadībai un īstenošanas nodrošināšanai;

19.6. informācijas un publicitātes pasākumiem par projekta īstenošanu.

20.  Specifiskā atbalsta ietvaros ir attiecināmas šādas izmaksas:

20.1. tiešās attiecināmās izmaksas, kas ir tieši saistītas ar projekta darbību īstenošanu un nepieciešamas projekta rezultātu sasniegšanai, un šī saistība ir skaidri saprotama un pierādāma;

20.2. netiešās attiecināmās izmaksas, kas nav tieši saistītas ar projekta rezultātu sasniegšanu, bet atbalsta un nodrošina atbilstošus apstākļus projekta darbību īstenošanai un projekta rezultātu sasniegšanai.

21. Šo noteikumu 20.1. apakšpunktā minētās tiešās attiecināmās izmaksas ietver šādas izmaksu pozīcijas:

21.1. tiešās attiecināmās personāla izmaksas:

21.1.1. projekta vadības personāla atlīdzības izmaksas (izņemot virsstundas) atbilstoši Valsts un pašvaldību institūciju amatpersonu un darbinieku atlīdzības likumā noteiktajam šo noteikumu 19.5. un 19.6. apakšpunktā minēto atbalstāmo darbību īstenošanai, kas veiktas uz darba līguma vai rīkojuma par iecelšanu amatā pamata;

21.1.2. projekta īstenošanas personāla (lektori, eksperti, saturisko jautājumu koordinatori un citi speciālisti), tai skaitā ārvalstu personāla atlīdzības izmaksas (izņemot virsstundas) atbilstoši Valsts un pašvaldību institūciju amatpersonu un darbinieku atlīdzības likumā noteiktajam šo noteikumu 19.1., 19.2., 19.3., un 19.4. apakšpunktā minēto atbalstāmo darbību īstenošanai, kas veiktas uz darba līguma vai rīkojuma par iecelšanu amatā pamata;

21.2. projekta īstenošanas personāla ārvalstu komandējumu un darba braucienu izmaksas šo noteikumu 19.3. apakšpunktā minēto atbalstāmo darbību īstenošanai, projekta vadības un īstenošanas personāla iekšzemes komandējumu un darba braucienu izmaksas šo noteikumu 19.1., 19.2., 19.3., 19.4. un 19.5. apakšpunktā minēto atbalstāmo darbību īstenošanai atbilstoši normatīvajiem aktiem, kas nosaka kārtību, kādā atlīdzināmi ar komandējumu saistītie izdevumi;

21.3. jaunradītu darbavietu vai esošo darba vietu atjaunošanai nepieciešamās aprīkojuma (biroja mēbeles un tehnika, datorprogrammas un licences) iegādes vai īres izmaksas šo noteikumu 19.5.apakšpunktā minētās atbalstāmās darbības īstenošanai. Darba vietu aprīkojuma iegādes vai īres izmaksas, tai skaitā aprīkojuma uzturēšanas un remonta izmaksas, attiecināmas ne vairāk kā 3000 *euro* apmērā vienai darba vietai visā projekta īstenošanas laikā (gadījumos, ja projekta vadības un īstenošanas personāls ir nodarbināts normālo darba laiku, darba vietas aprīkojuma iegādes vai īres izmaksas ir attiecināmas 100 procentu apmērā; gadījumā, ja projekta vadības un īstenošanas personāls ir nodarbināts nepilnu darba laiku vai daļlaiku, darba vietas aprīkojuma iegādes vai īres izmaksas ir attiecināmas proporcionāli slodzes procentuālajam sadalījumam);

21.4. ar mācību, semināru un pieredzes apmaiņas pasākumu organizēšanu un īstenošanu saistītās izmaksas, tai skaitā:

21.4.1. izmaksas mērķa grupas stažēšanās pasākumu uzņēmumos un organizācijās Latvijā vai citās Eiropas Savienības dalībvalstīs nodrošināšanai (komandējuma izdevumi, apdrošināšanas izmaksas, dalības maksas pieredzes apmaiņas pasākumos);

21.4.2. telpu īres izmaksas (ja projekta aktivitāšu īstenošanai nepieciešams īrēt telpas ārpus finansējuma saņēmēja vai projekta īstenošanas sadarbības partnera juridiskās un faktiskās uzturēšanās adreses);

21.4.3. izdales materiālu nodrošinājuma izmaksas,

21.4.4. profesionālās pilnveides informācijas sistēmas funkcionalitātes paplašināšanas un uzturēšanas izmaksas un profesionālās pilnveides nodrošināšanas e-vidē izmaksas šo noteikumu 19.1., 19.2., 19.3., un 19.4. apakšpunktā minēto atbalstāmo darbību īstenošanai;

21.5. transporta izmaksas (maksa par degvielu, transportlīdzekļa noma, transporta pakalpojumu pirkšana, sabiedriskā transporta izmantošana) šo noteikumu 19.1., 19.2., 19.3., un 19.4. apakšpunktā minēto atbalstāmo darbību īstenošanai;

21.6. projekta informācijas un publicitātes pasākumu izmaksas atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana šo noteikumu 19.6.apakšpunktā minētās atbalstāmās darbības īstenošanai;

21.7. veselības apdrošināšanas izmaksas finansējuma saņēmēja projektu vadības un īstenošanas personālam šo noteikumu 19.5. apakšpunktā minētās atbalstāmās darbības īstenošanai, ja veselības apdrošināšana paredzēta finansējuma saņēmēja iestādē. Ja projekta vadības un īstenošanas personāls ir nodarbināts uz normālo darba laiku, veselības apdrošināšanas izmaksas ir attiecināmas 100 procentu apmērā. Ja projekta vadības un īstenošanas personāls ir nodarbināts nepilnu darba laiku, veselības apdrošināšanas izmaksas nosakāmas atbilstoši nepilnā darba laika noslodzei. Ja projekta vadības un īstenošanas personāla atlīdzībai piemēro daļlaika attiecināmības principu, veselības apdrošināšanas izmaksas nosakāmas atbilstoši daļlaika noslodzei. Veselības apdrošināšanas izmaksas ir attiecināmas tikai uz periodu, kad projekta vadības un īstenošanas personāls ir nodarbināts projektā;

21.8. ārējo pakalpojumu izmaksas, ja ārpakalpojumu iepirkumu veic atbilstoši iepirkuma procedūru reglamentējošiem normatīvajiem aktiem šo noteikumu 19.1., 19.2., 19.3., 19.4. un 19.6. apakšpunktā minēto atbalstāmo darbību īstenošanai.

22. Plānojot šo noteikumu 21.1.1. un 21.1.2. apakšpunktā minētās izmaksas, finansējuma saņēmējs un sadarbības partneris nodrošina, ka projekta vadības personāls un projekta īstenošanas personāls tiek piesaistīts uz pilnu darba laiku vai nepilnu darba laiku ne mazāk kā 30 procentu apmērā no kopējā darba laika, attiecīgi veicot projekta vadības un projekta īstenošanas personāla darba laika uzskaiti par veiktajām funkcijām un nostrādāto laiku.

23. Šo noteikumu 20.2. apakšpunktā minētās netiešās attiecināmās izmaksas plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 21.1. apakšpunktā minētajām tiešajām attiecināmajām personāla izmaksām.

24.  Pievienotās vērtības nodoklis ir attiecināmās izmaksas, ja tas nav atgūstams atbilstoši Latvijas Republikas normatīvajiem aktiem nodokļu politikas jomā.

**IV. Specifiskā atbalsta īstenošanas nosacījumi un vienošanās par projekta īstenošanu vienpusēja uzteikuma nosacījumi**

25.  Specifiskā atbalsta īstenošanas uzraudzībai Izglītības un zinātnes ministrija izveido projekta uzraudzības padomi, kurā ar balsstiesībām uzaicina Labklājības ministrijas, Zemkopības ministrijas un Kultūras ministrijas pārstāvjus, bet ar padomdevēju tiesībām – Latvijas Pašvaldību savienības, Latvijas Lielo pilsētu asociācijas, Latvijas Amatniecības kameras, Latvijas Darba devēju konfederācijas, Latvijas Nacionālā Kultūras centra, plānošanas reģionu un Latvijas Tirdzniecības un rūpniecības kameras pārstāvjus. Projekta uzraudzības padomes sastāvā novērotāju statusā iekļauj pārstāvjus no Centrālās finanšu un līgumu aģentūras. Projekta uzraudzības padome darbojas saskaņā ar Izglītības un zinātnes ministrijas apstiprinātu nolikumu un to sasauc ne retāk kā vienu reizi trijos mēnešos.

26. Šo noteikumu 25. punktā minētā projekta uzraudzības padome sniedz ieteikumus projekta efektīvākai īstenošanai un izskata projekta ietvaros īstenojamo mērķa grupas mācību, stažēšanās un mentoringa pasākumu plānu, kas vērsts uz profesionālās izglītības iestāžu stratēģiskās specializācijas stiprināšanu un personāla kompetences pilnveides plāna īstenošanu.

27. Īstenojot projektu, finansējuma saņēmējs nodrošina informācijas un publicitātes pasākumus saskaņā ar Eiropas Parlamenta un Padomes 2013. gada 17. decembra Regulu (EK) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošina komunikācijas un vizuālās identitātes prasību ievērošanu.

28.  Īstenojot projektu, finansējuma saņēmējs nodrošina datu uzkrāšanu par projekta ietvaros atbalstu saņēmušajām personām atbilstoši normatīvajiem aktiem, kas nosaka Eiropas Savienības struktūrfondu un Kohēzijas fonda projektu pārbaužu veikšanas kārtību 2014.–2020.gada plānošanas periodā, un maksājuma pieprasījuma veidlapā noteiktajiem datiem, kas izriet no Eiropas Parlamenta un Padomes 2013.gada 17.decembra Regulas (ES) Nr.1304/2013 par Eiropas Sociālo fondu un ar ko atceļ Padomes Regulu (EK) Nr.1081/2006 (turpmāk – Regula Nr. 1304/2013) 1.pielikuma par kopējo iznākuma un rezultāta rādītāju apkopošanu, t.sk. uzkrājot datus arī par Eiropas Sociālā fonda kopējiem tūlītējiem rezultāta rādītājiem.

29. Īstenojot projektu, finansējuma saņēmējs papildus uzkrāj datus:

29.1. par vienlīdzīgu iespēju aspektiem (dzimumu līdztiesība, invaliditāte, vecums vai etniskā piederība) apmācītās personas;

29.2. par pedagogiem, kas piedalījušies jaunizstrādātā mācību satura, kas tiks izstrādāts 8.5.2.specifiskā atbalsta mērķa “Nodrošināt profesionālās izglītības atbilstību Eiropas kvalifikācijas ietvarstruktūrai" ietvaros, aprobācijā.

30. Finansējuma saņēmējs nodrošina šo noteikumu 19.1.2. un 19.2. apakšpunktā minēto atbalstāmo darbību kvalitātes uzraudzību.

31. Finansējuma saņēmējs savā tīmekļa vietnē ne retāk kā reizi trijos mēnešos ievieto aktuālu informāciju par projekta īstenošanu.

32.  Finansējuma saņēmējs projekta iesniegumam pievieno izstrādātas un ar Izglītības un zinātnes ministriju saskaņotas vadlīnijas profesionālās izglītības iestāžu cilvēkresursu attīstības plānu izstrādei.

33. Sadarbības iestāde lēmumu par projekta iesnieguma apstiprināšanu, apstiprināšanu ar nosacījumu vai noraidīšanu pieņem divu mēnešu laikā no projekta iesnieguma iesniegšanas beigu datuma.

34. Finansējuma saņēmējs nodrošina specifiskā atbalsta ietvaros plānotā atbalsta nepārklāšanos ar citiem valsts un ārvalstu finanšu atbalsta instrumentiem.

35. Sadarbības iestādei ir tiesības vienpusēji atkāpties no vienošanās par projekta īstenošanu jebkurā no šādiem gadījumiem:

35.1. finansējuma saņēmējs nepilda vienošanās par projekta īstenošanu noteikumus;

35.2. citos gadījumos, kas noteikti vienošanās par projekta īstenošanu.

36. Projekta īstenošanas gaitā radušās sadārdzinājuma izmaksas finansējuma saņēmējs sedz no saviem līdzekļiem.

37. Projektu īsteno līdz 2022. gada 31. decembrim. Projekta īstenošanas vieta ir Latvijas Republikas teritorija.

Ministru prezidents M.Kučinskis

Izglītības un zinātnes ministrs K.Šadurskis

Iesniedzējs:

Izglītības un zinātnes ministrs K.Šadurskis

Vizē:

Izglītības un zinātnes ministrijas

valsts sekretāre L.Lejiņa

14.04.2016. 16:37

2504

M.Reča

Izglītības un zinātnes ministrijas
Struktūrfondu departamenta
vecākā referente
mara.reca@izm.gov.lv

67047873